ՀԻՄՆԱՎՈՐՈՒՄ

Նաիրի համայնքի Եղվարդ քաղաքում թաղամասի անվանակոչության մասին որոշման նախագծի

Որոշման ընդունումը բխում է «Տեղական ինքնակառավարման մասին» օրենքի 18-րդ հոդվածի 1-ին մասի 22-րդ կետի պահանջից, համաձայն որի համայնքի ավագանին որոշում է կայացնում համայնքային նշանակության փողոցների, թաղամասերի, պողոտաների, հրապարակների, զբոսայգիների անվանման և վերանվանման վերաբերյալ։ Հիմք ընդունելով «Գարդենիա Լեբնիզ Ֆարմս» ՍՊԸ-ի սեփականությունը հանդիսացող գյուղատնտեսական նշանակության հողամասերի նպատակային նշանակությունը բնակավայրերի նշանակության բնակելի կառուցապատման փոփոխելու ՀՀ համայնքների /բնակավայրերի/ քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի դրական եզրակացությունը, ինչպես նաև հաշվի առնելով «Գարդենիա Լեբնիզ Ֆարմս» ՍՊԸ-ի դիմում–խնդրանքը՝ ներկայացված որոշման նախագծով առաջարկվում է անվանակոչել Եղվարդ քաղաքի վերոնշյալ թաղամասը։

Աշխատակազմի քաղաքաշինության բաժնի պետ՝ Բ․ Բեգլարյան

**ՏԵՂԵԿԱՆՔ**

Նաիրի համայնքի Եղվարդ քաղաքում թաղամասի անվանակոչության մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

Նաիրի համայնքի Եղվարդ քաղաքի թաղամասի անվանակոչության մասին որոշման ընդունումը Նաիրի համայնքի 2023 թվականի բյուջեում ծախսերի և եկամուտների էական ավելացում կամ նվազեցում չի ենթադրում։

Ֆինանսական բաժնի պետ՝ Ս․ Նիկողոսյան